Kryeministri irakian Al-Maliki u përgjigjet kritikave të disa ligjvënësve amerikanë
Një numër ligjvënësish me emër të Senatit kanë bërë thirrje për largimin nga posti të kryeministrit irakian
: Kryeministri Maliki foli për kritikat e drejtuara ndaj tij në një konferencë shtypi që dha dje në Bagdad. Në mënyrë specifike, ai përmendi senatoren e Nju Jorkut, Hillari Klinton, kandidate për të siguruar emërimin e Partisë Demokrate në zgjedhjet presidenciale, si dhe Kryetarin e Komisionit të Senatit për Shërbimet e Armatosura, senatorin e Miçiganit, Karl Levin. Të dy këta ligjvënës ameirkanë kanë bërë thirrje për largimin nga pushteti të zotit Al-Maliki. Kryeministri tha se ata nuk e kuptojnë situatën politike në Irak. Ai tha se ligjvënësit “duhet të përmenden” dhe mos ta trajtojnë më Irakun, sipas fjalëve të tij, “si të ishte një fshat i tyre”. Në një numër intervistash që dhanë dje në televizionet amerikane, disa senatorë nga të dyja partitë politike, shprehën shqetësim lidhur me ritmin e përparimit politik në Irak, megjithëse disa prej tyre thanë se faji nuk bie domosdo direkt mbi zotin Maliki. Në një intervistë që dha për televizionin Fox News, ligjvënësi demokrat i shtetit Rhode Island, Xhek Rid, tha se ekzistojnë arsyet për të kritikuar udhëheqjen politike në Irak: ,- tha zoti Rid. Një rebublikan me influencë në Komisionin e Senatit për Shërbimet e Armatosura, ish-kryetari i këtij komisioni, Senatori i Virginias, Xhon Uorner, u vu në qendër të vëmendjes javën e kaluar, kur i kërkoi Presidentit Bush të fillojë tërheqjen e disa trupave amerikane nga Iraku deri në fund të vitit. Zoti Uorner tha në një intervistë për televizionin NBC se shtimi i trupave amerikane në Irak ishte menduar se do t’u jepte kohë irakianëve të bënin përparim, por qeveria e zotit Maliki nuk i ka plotësuar aspak detyrimet e veta: tha zoti Uorner Por të tjerë ligjvënës republikanë thonë se komentet e zotit Warner nuk do të thotë se anëtarët e partisë republikane janë të gatshëm për ta dezertuar politikën e Presidentit Bush në Irak. Në një intervistë që dha në programin e televizionit ABC, “ This Week”, senatori Xhon Kornin i Teksasit, tha se zoti Uorner, me komentet e javës së kaluar, kishte shprehur shqetësimin e tij personal ndaj ritmit të përparimit në Irak: ",- tha zoti Kornin. Lufta në Irak do të jetë çështja kryesore në rendin e ditës të Kongresit, kur ligjvënësit të rikthehen në Washington nga pushimet, pas rreth një jave. Disa ditë më vonë, komandanti i forcave amerikane në Irak, gjenerali David Petreas dhe ambasadori amerikan në Irak, Rajen Kroker, do t’i raportojnë Kongresit mbi përparimin e bërë në Irak, që nga mbërritja atje e 30 mijë trupave amerikane shtesë.//lk